runetrust/blame-folketinget-dk huggingface dataset:
Victoria Velasquez (EL), 2026-01-08:
Først får jeg lyst til at adressere noget, når vi kritiserer aftalen om handicap, nemlig om ordføreren ikke også godt kan bakke op om, at det er rigtigt i forhold til det grundlag, som man jo går ind på i forhold til aftalen, at hvis der er dårlige ting i aftalen, er det jo også noget, man må stå på mål for som parti at man har sagt ja til at gøre.
Torsten Schack Pedersen (V), 2011-11-29:
Men når man sænker grænsen fra 75 til 25 pct., som det her lovforslag konkret foreslår, betyder det, at en virksomhed, der er velpolstret, så bliver kaldt for en pengetank, til trods for at virksomheden driver reel erhvervsaktivitet, og det er det, vi er bekymrede for i Venstre.
Anni Matthiesen (V), 2023-04-25:
For vi vil få politiske kampe hele tiden, hvis vi ikke står sammen på tværs af både blokkene og for den sags skyld også på tværs af partierne, og det giver dermed også give øget ro i systemerne, altså skolesystemerne, og jeg håber, at SF's ordfører også godt kan bekræfte, at det er en god ting.
Torsten Gejl (ALT), 2020-11-10:
Men da vi så kom med vores store kataloger, tre store kataloger med mål for vild natur og udvikling af marine nationalparker og vild skov og naturnationalparker og stenrev og det hele, fandt vi ud af, at det bare handlede om at udmønte de her 50 mio. kr., og så faldt vores humør noget.
Svend Auken (S), 1999-12-10:
Med hensyn til initiativer på kemikalieområdet vil jeg sige, at Danmark gik helt i front, når det drejede sig om at forbyde et stort antal pesticider, som udgjorde en risiko for vores grundvand, og den pionerindsats kommer givetvis til at spille en stor rolle, når EU skal aftale, hvilke pesticider og plantebeskyttelsesmidler der kan tillades, og hvilke der ikke kan.
Peter Juel-Jensen (V), 2021-04-21:
Vil ministeren ikke sætte sig for bordenden og så sørge for, at vi kan åbne vores hestevæddeløbsbaner op på en sundhedsforsvarlig måde med udgangspunkt i Bornholm, således at vi uddrager de gode erfaringer, der gør, at man igen kan gå til travløb?
Pelle Dragsted (EL), 2023-10-05:
Et af de virkemidler, som vi har kæmpet for i rigtig mange år – det var næsten ved at blive gennemført under Poul Nyrup Rasmussens regering, men så væltede regeringen, og så kom Anders Fogh Rasmussens regering og satte det hele i stå – er etableringen af en økologisk landbrugsfond, altså en jordfond, hvor man fra statslig side kan opkøbe de her mange, mange landbrug, som hele tiden sælges, screene dem, tage lavbundsjorder ud og forpagte dem ud til bæredygtig produktion.
Ole Birk Olesen (LA), 2019-12-10:
er jo også et eksempel på en familie, der har haft deres datter med på ferie og har håndteret tingene selv, men det har ikke været så afslappende en ferie, forstår man på artiklen, og det er jeg helt sikker på at det ikke er, men det står ikke mål med den kæmpe ekstra omkostning, som det offentlige ville skulle betale, hvis vi skulle lønne en person for at være af sted en hel uge i udlandet for at aflaste familien.
Elsebeth Gerner Nielsen (RV), 2003-05-06:
Vi er nødt til at acceptere, må jeg sige til fru Birthe Rønn Hornbech, at det ikke er alle kvinder, der har det nær så godt, som vi har haft det, har haft de muligheder, vi har haft, har haft den frihed, vi har haft, og har nydt den ligestilling, som andre har kæmpet for at vi har fået.
Torsten Schack Pedersen (V), 2021-04-16:
Det bygger ganske rigtigt på to direktiver om tilsyn med investeringsselskaber og tilsynsmæssige krav til investeringsselskaber, men det har også et ophæng i arbejdsgruppen for eftersyn af den finansielle regulering, der er en arbejdsgruppe, der blev nedsat under den tidligere regering med henblik på – oven på de mange, mange opstramninger, vi har lavet i finansiel regulering oven på finanskrisen – at lave et serviceeftersyn for at se, om vi havde fået overreguleret og lavet unødigt bøvlede regler, og det havde vi.
Preben Bang Henriksen (V), 2025-11-07:
Vi ser allerede nu, at det antal sager, der ligger i bunken, altså de verserende sager rundtom ved domstolene, ganske enkelt falder, og det er jo altså det første skridt i en retning af, at der forhåbentlig kommer en løsning på problemet, også på længere sigt.
Rune Lund (EL), 2019-10-08:
Det er punkt 6, og der handler det om, hvor mange fysiske personer som årligt forventes at skulle betale en retsafgift flere gange for det samme krav i de tilfælde, hvor der er foretages udlægsforretninger for det samme krav – igen fordi det ikke var muligt at få dækket gælden ved første udlægsforretning.
Lars Barfoed (KF), 2014-02-27:
Men jeg vil gerne spørge fru Trine Bramsen direkte: Vil fru Trine Bramsen være enig med mig i, at der, som der også står i det forslag til vedtagelse, som fru Pia Kjærsgaard har fremsat på flere partiers vegne, er negative effekter af indvandringen, som vi bliver nødt til at tage os af, og at vi i stigende grad ser, at den indsats, vi har gjort indtil nu, ikke er tilstrækkelig, og at der derfor må være en mere klar stillingtagen fra det danske samfunds side til, at man skal respektere grundlæggende danske værdier?
Jann Sjursen (KD), 2004-03-16:
Jeg synes, at de erfaringer, vi har allerede på nuværende tidspunkt, uanset at man kan diskutere, hvor mange forsøg der skal i gang, inden man så skrider til endelig handling, ja, de er så positive, at der ikke er grund til at betænke sig på at gøre ordningen permanent og landsdækkende. Den hjælper ofrene, og den hjælper faktisk også i nogle tilfælde gerningsmændene til at komme videre i livet, og det er det, der er det absolut positive sigte med konfliktrådsordningen, som jo kun kan være et supplement til den egentlige retsforfølgning som sådan.
Per Clausen (EL), 2008-05-08:
Så vil jeg bare spørge fødevareministeren om grunden til, at man ikke på samme måde vil gøre mad til en del af hverdagen, som alle børn er med i, uanset om deres forældre måtte ønske at betale ekstra eller ej, på folkeskoleområdet, om det er ud fra en principiel overvejelse om, at her skal forældrene betale noget ekstra, eller det er ud fra en overvejelse om, at fordi det ikke koster penge at gå i skole, så er det lidt mere besværligt bare at få det ind som en del af den almindelige hverdag.
Søren Søndergaard (EL), 2001-05-31:
Ja, det er utvivlsomt sikkert, at man kan få lov at sidde med ved bordet, hvis man vil gå ind for det, som de andre går ind for. Men det var jo tankevækkende, at det skridt, som statsministeren nævnte som »det store skridt«, der er opnået i den forløbne periode i udlændingeloven, var muligheden for at fængsle kriminelle asylansøgere, der havde stjålet for 500 kr. i en forretning.
Lene Espersen (KF), 2003-12-02:
Til hr. Poul Nødgaard vil jeg sige, at jeg fuldt ud deler hr. Poul Nødgaards opfattelse af den, kan man sige, samfundsmæssige situation, at borgerne selvfølgelig har krav på at have et velfungerende politi, der løser det, man kan kalde de naturlige og borgerrettede opgaver, herunder at opklare indbrud, sikre, at der er politi til stede i gadebilledet osv.
Magnus Heunicke (S), 2015-04-16:
Forslaget har til formål at forhindre social dumping, ved at det ikke længere skal være muligt at anvende udenlandske chaufførvikarer eller at anvende chauffører fra f.eks. udenlandske datterselskaber til lavere lønninger. Forslaget skal dermed også være med til at sikre en mere lige konkurrence blandt danske gods- og busvognmænd.
Elsebeth Gerner Nielsen (RV), 2004-04-15:
På mig virker det efterhånden en smule komisk, at miljøministeren endnu en gang forsøger at komme igennem med tiltag, der underminerer planlovens styrker, nemlig landsplanlægning, som sikrer, at byområder ikke indtager landzoner, at naturområder ikke forsvinder til fordel for sommerhusområder.
Line Barfod (EL), 2005-05-27:
Men erfaringer i øvrigt, også fra Sverige, hvor man har en egentlig gældsrådgivning, tyder på, at folk netop ikke kommer for at få rådgivning i forbindelse med, at de skal stifte gæld, men at de først møder op, når det sådan set er for sent, når gælden er stiftet og de har sat sig i en gæld, som er for stor for dem.
Kristian Thulesen Dahl (DF), 2016-06-01:
Når vi får et budskab fra Finansministeriet om udgifter på 48 mia. kr. over de næste 3-4 år, så kan man godt som dansker, tror jeg, tænke tilbage på en valgkamp sidste sommer, hvor vi diskuterede, om der var 3 mia. kr. hvert år at gøre godt med til at udbygge vores velfærdssamfund med – 3 mia. kr. Og så står man nu i en diskussion om, hvorvidt der er 48 mia. kr., der lige skal reserveres over de næste 3-4 år til den flygtninge- og migrantsituation, vi har set. For egentlig er det jo grotesk, og det er der også allerede nogle, der har diskuteret her i formiddags, at 4,4 mia. kr. af vores udviklingsbistand går til at hjælpe flygtninge i Danmark.
Flemming Bonne (SF), 2010-05-07:
Når Venstre kommer med det forslag nu, så må man jo helt klart mistænke Venstre for, at det er, fordi man nemmere vil kunne slippe igennem med sin nedskæringspolitik, og at man på den måde kan undgå nogle ubehagelige diskussioner i en kommende valgkamp.
Claus Hjort Frederiksen (V), 2008-01-25:
Det er dog ministeriets ansvar at sikre, at de medlemmer, som udpeges, også er i stand til at udføre deres funktioner forsvarligt, både fagligt og tidsmæssigt, og det er på den baggrund min opfattelse, at der ikke kan herske tvivl om nævnets uafhængighed.
Mette Frederiksen (S), 2023-04-25:
Det siger jeg så med det forbehold, at det er sådan, som jeg har forstået det, og hvis det er korrekt, er det jo ikke en aktiv handling, der er foretaget, og som handler om, at man ikke ønsker at udbetale bibliotekspenge, men snarere en konsekvens af, at finanslovsforløbet har været anderledes i år, end det plejer at være.
Charlotte Broman Mølbæk (SF), 2020-05-28:
Det gør vi for det første, fordi alle kommuner skal have penge nok til at nå et velfærdsniveau, så alle kommuner kan leve op til eksempelvis det service-, sundheds- og undervisningsniveau, som loven tilsiger, men det gør vi også, fordi vi som rødt parti arbejder for en større kommunal lighed.
Tom Behnke (KF), 2013-02-26:
Men man vil jo under udvalgsbehandlingen og det videre forløb kunne dykke ned i præcis sådan nogle ting og spørge ind til dem, men jeg tror bare, at man i forbindelse med de sager, som er verserende, og som bliver undersøgt i øjeblikket, vil være ret tilbageholdende med at konkludere noget som helst.
Frode Sørensen (S), 2001-05-10:
Det vil bringe den danske benzinpris over det tyske niveau, hvilket de fleste nok er enige med mig i er uheldigt. Jeg vil endvidere gøre opmærksom på, at en permanent dansk afgiftsfritagelse for biobrændstoffer til motordrift vil være i strid med EU-retten.
Søren Krarup (DF), 2007-10-11:
Jeg synes, vi endnu en gang bliver slået af sandheden i, at fædreland og folkestyre hører sammen, at kun der, hvor man har mulighed for at tale med hinanden på et fælles modersmål, kun der, hvor der er en ramme, inden for hvilken man i fællesskab kan træffe en beslutning, kun der er folkestyret muligt.
Søren Pind (V), 2010-04-28:
Begge aviser, både den private del af A-pressen og den lidt mindre private del af A-pressen, har sådan set skrevet ledere til stort forsvar for det synspunkt, som jeg har fremført som udviklingsminister, netop af en enkelt årsag: fordi synspunktet forholder sig til virkeligheden, som den er.
Lotte Rod (RV), 2022-05-03:
Jeg tror, deter et utrolig vigtigt signal at sende her fra Folketinget i dag, at det jo er den enkelte lærer, der skal vurdere, hvad det er for nogle elever, det kan give mening for, og i hvilke situationer det kan give mening, og at det aldrig må blive brugt til, at der bliver truffet en eller anden beslutning længere oppe i systemet om, at vi nu f.eks. vil have, at 10 pct. skal være fjernundervisning, og så bliver det sådan en indirekte spareøvelse.
Leif Mikkelsen (LA), 2015-02-26:
Derfor er vi så også med i det forslag til vedtagelse, som Venstres ordfører fremsatte for Folketinget, og som også indeholder en kritik af, at regeringen åbenbart ikke har et værktøj eller er klar til at pege på et værktøj til at gøre noget med, bortset fra nogle fine hensigter og lidt slørede udtalelser.
Lene Espersen (KF), 2005-05-03:
Og det er ikke for at forklejne de signaler, vi måtte sende, men jeg tror bare, at i lokalområdet, hvor der kan være konkrete personproblemer, betyder det meget mere, at befolkningen vælger at sige: Vi vil godt gøre noget selv og vise, hvor vi står i den her sag.
Ole Stavad (S), 1998-12-01:
Derfor kan vi meget hurtigt komme i den situation, at det lovgrundlag, vi har, stort set er ubrugeligt, og hvor konsekvensen, hvis man skal tage lovens bogstav, vil være, at man får nogle voldsomme afgifter, fordi man så ikke kan tage den del fra, der bruges til elproduktion. Derfor ligger der et ret stærkt pres på regeringen, på Folketingets partier for, at vi i løbet af en ganske overskuelig fremtid forhåbentlig får aftalt et nyt lovgrundlag.
Trine Pertou Mach (EL), 2025-05-27:
Enhedslisten har ønsket at rejse den her forespørgselsdebat, fordi vi står – og det er jo efterhånden ved at være lidt trivielt at konstatere – i en meget flydende og foranderlig, meget kritisk tid, hvor de tektoniske plader under den verden og verdensorden, som vi kender, vakler.
Kristian Thulesen Dahl (DF), 1998-03-27:
Lad mig nævne et konkret eksempel på noget, vi i Dansk Folkeparti er stærkt bekymrede for, og som bliver cementeret med Amsterdamtraktaten, nemlig Schengensamarbejdet, Schengenkonventionen, som har det overordnede formål at afskaffe grænsekontrollen mellem EU-landene.
Pia Adelsteen (DF), 2012-02-23:
Det er jo sådan, at de fem unionspartier, vi har her i Folketinget igennem de sidste 1-1½ år stille og roligt har sagt ja til et europæisk semester, og at man skal sende finansloven ned til gennemsyn, hvor man får nogle henstillinger fra Europa-Kommissionen om, hvordan den økonomiske politik skal føres i landet.
Frank Dahlgaard (UP), 1999-10-13:
Så vil jeg til sidst spørge regeringen og statsministeren, om ikke det er rigtigt forstået, at hvis vi tilslutter os ØMU'en og den fælles mønt, får vi altså mønter, som har en national side, hvor vi formentlig vil vælge dronningen - de andre har valgt nationale symboler, tyskerne har valgt den tyske ørn.
Halime Oguz (SF), 2023-11-09:
Jeg kan jo hverken sige til eller fra i forhold til en beretning, fordi det er hr. Carl Valentin, der kommer til at køre videre på den her sag, men som sagt: Det er noget, vi skal tage alvorligt, og det er noget, som der selvfølgelig skal være en politisk enighed om, nemlig bedre dyrevelfærd og en højere strafferamme.
Helle Thorning-Schmidt (S), 2014-02-27:
Jeg kan så også, i dag i hvert fald, konstatere, at det jo må være et fåtal her i Folketinget, der går ind for, at vi skal lovgive om de her ting, for når jeg læser det forslag til vedtagelse, som oppositionen har fremsat, så må jeg sige, at lovgivning om den slags ikke indgår i forslaget.
Bjarne Corydon (S), 2013-05-22:
Det her med, at der skulle være skabt en form for utryghed i nogle dele af Nordjylland på baggrund af en holdning fra min kollega i Socialdemokratiet om, at der også skal være en grad af social ansvarlighed fra erhvervslivets side, mener jeg er vildt overdrevet og ikke har noget med nogen realitet at gøre.
Marie Krarup (DF), 2020-12-10:
Producenter, der ikke halalproducerer, får en rigtig dårlig chance, når forbrugeren ikke tydeligt kan se, hvad der er halal, og hvad der ikke er halal, fordi forbrugeren dermed ikke rigtig ved, hvornår vedkommende køber det, som vedkommende godt kan stå inde for, og det, som vedkommende ikke kan stå inde for.
Ole Sohn (SF), 2002-02-07:
Og at lade markedskræfterne råde vil sige, at hvis det er sådan, at de ældre har en værdi, som det private erhvervsliv vil betale for, bliver de ansat, og har de ikke det, har regeringen i lovforslaget skrevet, at så giver vi dem noget arbejdsløshedsunderstøttelse eller aktivering.
Pia Christmas-Møller (KF), 2006-01-31:
Foranlediget af den forrige ordfører må jeg indlede med et par bemærkninger, som jeg ellers ikke havde tænkt mig skulle være nødvendige i denne grundlovsdebat, men den mistænkeliggørelse af danske diplomater og embedsfolk, som vi netop har været vidne til, kan ikke stå uimodsagt.
Henrik Høegh (V), 2011-02-09:
Til spørgsmålet om, hvordan vi kan sikre størst mulig ensartethed i Europa, må vi sige, at hvis man kigger på Fødevarestyrelsens hjemmeside og ser på, hvor meget Rapid Alert-systemet bliver brugt, synes jeg egentlig, at det samarbejde om varsler er kommet til at fungere rigtig godt.
Alex Ahrendtsen (DF), 2016-06-01:
Ligesom fru Karin Gaardsted håber jeg selvfølgelig på, at Færøerne forbliver i rigsfællesskabet – det vil være til gavn både for Færøerne og for Danmark. Mit spørgsmål skal gå på, om det ikke i de fleste tilfælde er en fordel for Færøerne at være i rigsfællesskabet.
Karina Lorentzen Dehnhardt (SF), 2009-11-12:
Nu skal de alle mulige andre steder hen, ud blandt småkriminelle som bil- og butikstyve på åbne afdelinger osv., og her har de frit valg på alle hylder til at udse sig nye emner, som de kan rulle ind i deres syge små fællesskaber, og rekruttere nye bandemedlemmer.
Allan Niebuhr (KF), 2006-11-29:
Vi har jo for kort tid siden siddet ved det samme forhandlingsbord for at nå frem til en aftale om en fremtidig strategi for udvikling af landdistrikterne, en strategi, hvor vi skal tilgodese det gode liv på landet, så det er et sted, hvor det er godt at bo og leve, en strategi, hvor vi via miljømæssige investeringer og investeringer i landbrugserhvervet kan skabe rammerne for en bæredygtig udvikling i landdistrikterne.
Henrik Vestergaard (V), 2003-02-25:
Det er nu 4 år siden, han foreslog det første gang, og jeg forstår da godt hr. Christian H. Hansens glæde ved, at andre, og det er jo mange partier, inden for 12 måneder pludselig vender rundt og gerne vil, til trods for at vi har sat mange skibe i søen.
Pernille Rosenkrantz-Theil (S), 2020-03-10:
Og der, hvor vi måske er enige om, at de ligger længst fra at kunne det – der har der været en generel enighed om, at de ikke har været så gode – er i forbindelse med den del, der handlede om dem som et pædagogisk redskab, altså dels fordi lærere i vid udstrækning ikke har været tilfredse med det, dels fordi de også har skullet anvende andre testredskaber og andre pædagogiske metoder, for at der kunne være tale om et pædagogisk redskab.
Hans Christian Schmidt (V), 2020-10-22:
Vi bakker derfor op om, at der tilføres en digital brugerplatform på styrelsens hjemmeside med en selvbetjeningsfunktion, således at Trafik-, Bygge- og Boligstyrelsen mere effektivt kan videregive de fornødne oplysninger, som luftfartsbranchen og andre interessenter har behov for at indhente.
Søren Pind (V), 2009-02-17:
Sandheden er jo bare, at der er meget i et navn, og uden sådan at varetage Det Konservative Folkepartis interesser og den konservative tradition i det her synes jeg egentlig, at der er udmærket grund til at glæde sig over, at man er nået langt i forhold til det, hr. Morten Østergaard efterstræber, og at man samtidig fortsat opretholder det grundlæggende ønske, at man stadig væk nogenlunde kan se på folks navne, hvem de er.
Yildiz Akdogan (S), 2017-02-03:
Lige før jul sendte overlægerne, sygeplejerskerne, psykologerne og social- og sundhedsassistenterne sammen et åbent brev til Region Midtjylland, hvori de beskrev, at de ikke længere kunne stå inde for kvaliteten af behandlingen, og at de anså forholdene for at være fagligt uforsvarlige.
Anders Kronborg (S), 2022-03-01:
De billeder, de beretninger, jeg har set, er i hvert fald noget, der får tårerne frem i øjnene, for det er dyrefabrikker i Østeuropa, hvor de her hunde lever under kummerlige forhold, i kulde, i små kår, og når de her hundehvalpe så bliver født, bliver de lynhurtigt taget fra deres mor, og ligesom et hvilket som helst andet sansende væsen, har man jo i barndommen, de få timer efter fødslen, behov for moderens trygge rammer, og det betyder, at sådan en hundehvalp er skadet, når den når en familie.
Gudrun Laub (V), 2004-03-16:
Går man ind i at følge op på de tilfælde, der har været - det er 150 sager, det er dog overkommeligt - og spørger: Hvordan ser man på det nu, hvor der måske er gået nogen tid, altså efter et års forløb eller noget i den retning, for at være sikker på, at man ikke har nogen uønskede bieffekter, som kan give nye traumer?
Line Barfod (EL), 2004-04-21:
Da vi sidste år diskuterede Enhedslistens forslag om at fjerne diskriminationen af lesbiske og enlige, henviste ministeren til, at vi skulle have den her revision af loven, og derfor vil jeg godt høre begrundelsen for, at det ikke er med, og hvordan ministeren og regeringen vil stille sig til et ændringsforslag fra Enhedslisten om at fjerne diskriminationen.
Sophie Hæstorp Andersen (S), 2012-05-03:
Så jeg har bare rigtig, rigtig svært ved at se, hvor den der store konkurrenceulempe ligger henne, når det her er nogle initiativer, som man er i gang med at implementere i store dele af verden, og som bl.a. indbefatter, at man indfører stregkodesystemer, der rækker helt ud på det enkelte produktionssted og helt op til producenterne og distributørerne af lægemidlerne.
Lars Løkke Rasmussen (V), 2018-11-13:
Ikke bare er det spørgetimen, det er også en udvidet spørgetime med de nordatlantiske mandater, en god lejlighed til at drøfte rigsfællesskabet og få mere at vide om hinanden, og det synes jeg jo at der er god brug for, endda i et sådant omfang, at jeg tror med al respekt for os alle sammen, at jeg må sige, at en udvidet spørgetime ikke kan løfte i sig selv.
Nick Zimmermann (DF), 2024-04-30:
Det er måske i virkeligheden lidt ærgerligt, at det er noget, som man glemmer, især hvis man er fra SF, Radikale eller Enhedslisten; det gælder måske sågar også Alternativet, som jo nok har de fleste af deres vælgere på stenbroen eller i den nærmeste omegn.
Marlene Harpsøe (DD), 2024-11-21:
I Danmarksdemokraterne kan vi jo lytte os til, at der er blevet rejst en problemstilling i dag, og vi vil gerne være med til at indgå i en dialog omkring det, men det handler også om at få ministeren til at svare på nogle spørgsmål, f.eks. om, hvad det er, der gør sig gældende her, hvad baggrunden er for den bekymring, som der foreligger, og hvordan vi kan justere på lovforslaget, hvis det bliver nødvendigt.
Benny Engelbrecht (S), 2010-03-02:
Dertil kommer, at forbrugerne efter købet i særlige situationer, som det formuleres i forslaget, skal kunne gå tilbage til virksomheden og bede om yderligere oplysninger, som »sætter dem i stand til at kontrollere prisen for de varer og tjenesteydelser, der indgår i ydelsen«.
Camilla Fabricius (S), 2022-06-03:
Den viser også, at når man beslutter sig for, at man vil ud af det, og der er gode fællesskaber, der tager hånd om en – altså at man både har en indsats i forhold til at komme ud af stofmisbruget, og at der er et socialt sammenhold – gør det en forskel; i hvert fald har det gjort en tydelig forskel for Peter.
Jakob Engel-Schmidt (V), 2013-10-24:
Vi har dog noteret os, at Domstolsstyrelsen i sit høringssvar gør opmærksom på, at det grønlandske retssystem får svært ved at klare det øgede antal sager, da domstolene i forvejen er temmelig belastede og det derfor bliver en udfordring, hvis de samtidig skal overholde en acceptabel sagsbehandlingstid.
Sophie Løhde (V), 2013-06-27:
Det fremgik dog af præamblerne til det her direktiv, og jeg citerer: »... dette forbud omfatter dog ikke traditionelle tobaksvarer, som indtages oralt, og som fortsat er undergivet de bestemmelser i direktiv 89/622/EOEF, som ændret ved nærværende direktiv, der gælder for røgfri tobaksvarer«.
Jakob Axel Nielsen (KF), 2007-05-09:
Altså, det, jeg bliver spurgt om – hr. Poul Henrik Hedeboe kan nøjes med at nikke – er, at man likviderer andelsboligforeningen, sælger den til en investor, der vel skal betale en eller anden sum for det, og han bliver så kaldt stråmand, og så efter 5 år skal han sælge ejendommen tilbage til lejerne, som så kan blive nye andelsbolighavere.